b'\n_START_ARTICLE_\nRenaissance-Theater\n_START_PARAGRAPH_\nRenaissance-Theater opprinnelig kalt Motivhaus er et teaterbygg bydelen Charlottenburg-Wilmersdorf i Berlin (hj\xc3\xb8rnet av Knesebeckstra\xc3\x9fe 100 og Hardenbergstra\xc3\x9fe)._NEWLINE_Bygningen ble oppf\xc3\xb8rt i 1901-1902 av arkitektene Konrad Reimer (1853\xe2\x80\x931915) og Friedrich K\xc3\xb6rte (1854\xe2\x80\x931934). Byggherre var den akademiske foreningen Akademischer Verein Motiv grunnlagt 1847, noe som gjenspeiler seg i det opprinnelige navnet Motivhaus. Fra 1919 fantes en kino i bygningen, men den ble erstattet med teatret i 1922. Teatret ble stengt av nazistene i 1933 og driften gjenopptatt i 1945. En omfattende restaurering fant sted i 1985 og de bl\xc3\xa5 glassene i byggets karakteristiske, h\xc3\xb8ye vinduer ble da utf\xc3\xb8rt av Hella Santarossa. Entenbrunnen (andefontenen) p\xc3\xa5 plassen utenfor teatret er fra 1911 og utf\xc3\xb8rt av August Gaul._NEWLINE_Renaissance-Theater er det eneste intakte Art D\xc3\xa9co-teater i Europa. Repertoaret til dagens teater dreier seg hovedsakelig om samtidsdramatikk.'